വ്യവസായ പാര്ക്കുകളിലെ ഭൂമി അനുവദിക്കല് നയം ഉടന് പ്രഖ്യാപിക്കും പി രാജീവ് തിരുവനന്തപുരം: സംസ്ഥാന സര്ക്കാരിന്റെ വ്യവസായ പാര്ക്കുകളില് ഭൂമി അനുവദിക്കല് നയം ഉടന് പ്രഖ്യാപിക്കുമെന്നു മന്ത്രി പി.രാജീവ്. നയത്തിന്റെ അന്തിമ രൂപമായതായും മന്ത്രി നിയമസഭയില് അറിയിച്ചു. എല്ലാ നിയോജക മണ്ഡലങ്ങളിലും സ്ഥലം കണ്ടെത്തി വ്യവസായ എസ്റ്റേറ്റുകള് ആരംഭിക്കും. നിലവില് ഇക്കാര്യങ്ങള്ക്ക് 20 വര്ഷമെങ്കിലും കുറഞ്ഞതു വേണ്ടി വേണ്ടിവരുന്നു. ഇത് ഒഴിവാക്കുകയാണ് ലക്ഷ്യം. സംരംഭത്തിന്റെ സ്വഭാവം മാറ്റല്, പദ്ധതി അവസാനിപ്പിക്കല്, ഉടമസ്ഥാവകാശം മാറ്റല് എന്നിവയ്ക്കുള്ള നടപടികള് ലഘൂകരിക്കുന്നതാണ് പുതിയ നയം. ഗ്രാമങ്ങളില് 25 ഏക്കറും നഗരങ്ങളില് 15 ഏക്കറുമെന്നതായിരുന്നു സ്വകാര്യ വ്യവസായ പാര്ക്കുകള് അനുവദിക്കുന്നതിനു നിബന്ധന. സംസ്ഥാനത്തിന്റെ പ്രത്യേക സാഹചര്യത്തില് ഇതു പ്രായോഗികമായിരുന്നില്ല. ഇക്കാര്യത്തില് മാറ്റം വരുത്തിയാകും പുതിയ വ്യവസായ എസ്റ്റേറ്റുകള് ആരംഭിക്കുക. പുതിയ വ്യവസായ പാര്ക്കുകള് ആരംഭിക്കുന്പോള് സര്ക്കാര് നേരിട്ട് സാധ്യതാ പഠനം നടത്തുമെന്നും മന്ത്രി വ്യക്തമാക്കി.The post വ്യവസായ പാര്ക്കുകളിലെ ഭൂമി അനുവദിക്കല് നയം ഉടന് പ്രഖ്യാപിക്കും പി രാജീവ് first appeared on MalayalamExpressOnline.